ওলিইক অ্যাসিড
ওলিইক অ্যাসিড বা ওলেইক অ্যাসিড (বিকল্প প্রতিবর্ণীকরণে অলিক অ্যাসিড) এক ধরনের স্নেহজ অ্যাসিড যা বিভিন্ন প্রাণী ও উদ্ভিদের চর্বি ও তেলের মধ্যে প্রাকৃতিকভাবে পাওয়া যায়। এটি একটি গন্ধহীন, বর্ণহীন তেল, যদিও এর বাণিজ্যিক নমুনাগুলি হলুদ হতে পারে। রাসায়নিক পদার্থে, ওলিইক অ্যাসিডকে ১৮: ১ সমপক্ষ(সিস)-৯-এর লিপিড সংখ্যার সাথে সংক্ষিপ্ত আকারে একক-সম্পৃক্ত (মনোস্যাচুরেটেড) ওমেগা-৯ ফ্যাটি অ্যাসিড হিসাবে শ্রেণীবদ্ধ করা হয়। এর রাসায়নিক সংকেত হলো CH3(CH2 )7CH = CH(CH2)7COOH । ওলিইক অ্যাসিড নামটি লাতিন শব্দ 'ওলিউম' থেকে এসেছে, যার অর্থ 'তেল'। এটি প্রকৃতিতে সর্বাধিক লভ্য স্নেহজ অ্যাসিড। ওলিইক অ্যাসিডের লবণ এবং এস্টারসমূহকে ওলিয়েট (Oliate) বলা হয়।